පාසල් ක්‍රිකට් සංගමයේ සභාපති එල්.එම්.ඩි.ධර්මසේන මහතා ඇතුළු නිලධාරින් සිවු දෙනකුට විරුද්ධව මේ නඩුව පැවරීය.තරඟාවලියේ පූර්ව අර්ධ අවසන් තරඟය සඳහා සුදුසු කණ්ඩායම තොරාපත්කර ගැනීමේ තරඟය අයහපත් කාලගුණය මත අත්හිටුවා නැවත තරඟයක් නොපවත්වා තිබියදි අනුශුරතාවය කොළඹ ඩි.එස් සේනානායක විදුහලට ලබාදීමට විත්තිකාර පාසල් ක්‍රිකට් සංගමය කටයුතු කරමින් සිටින බවත්, ව්‍යවස්ථා විරෝධි එම තහනම් කරන ‍ලෙසත් පැමිණිල්ල වෙනුවෙන් අධිකරණයෙන් ඉල්ලා සිටියේය.පැමිණිල්ල වෙනුවෙන් ගුණවර්ධන සහ රණසිංහ නීතිඥ සමාගමේ උපදෙස් පරිදි නිතිඥ ගුණවර්ධන මහතා අධිකරණයට කරුණු ඉදිරිපත් කළේය.කරුණු සළකා බැලු විනිසුරුවරයා විත්තිකරුවන්ට වාරණ නියෝග, අතුරු තහනම් දැන්විම් හා සිතාසි නිකුත් කරමින් ලබන 19 දින අධිකරණයේ පෙනී සිටින ලෙසට නියෝග කළේය..